En ung mand fra Aalborg kom i nat galt af sted i sit køkken. Han ville varme noget olie i en gryde, men der gik ild i gryden og siden i emhætten og til sidst i hele køkkenet. Branden fik den 22-årige mand til at ringe til brandvæsenet og derefter ringe på hos alle naboerne i opgangen og advare om branden. Ilden begrænsede sig dog til køkkenet, som udbrændte. Branden opstod i en lejlighed på Christiansgade i Aalborg omkring klokken 00.30. Den unge mand kan se frem til at modtage en bøde på 1500 kroner for uforsigtig omgang med ild.

Opsummering:
En 22-årig mand fra Aalborg advarede selv naboerne, da hans køkken stod i flammer.